Source: http://www.tavija.si/izdelava-preiskusnih-odtisov-z-inkjet-tiskalnikom
Timestamp: 2017-01-23 00:33:34+00:00

Document:
Izdelava preiskusnih odtisov z inkjet tiskalnikomDanes se le nostalgično spominjamo Kodakovega Matchprint ali DuPont Cromalin sistema na folije. Zamudni in dragi postopek je zamenjal enostavni, hitri in poceni postopek izdelave preiskusnega odtisa z ink-jet tiskalnikom - med uporabniki bolj znan pod imenom BEST print.
BEST print je dobil ime po pionirju digitalnega preiskusnega odtisa - podjetju BEST iz Nemčije. Oni so prišli na idejo, da preračunavajo barve s pomočjo ICC opisov in za izpis uporabijo EPSON ink-jet tiskalnik. Že prvi rezultati so bili boljši od vseh do tedaj znanih načinov izdelave preiskusnih odtisov, vključno z odtisom na tiskarski preši (t.i. andruck). Z leti se je točnost simulacije še bistveno povečala.
Za izdelavo preiskusnega odtisa potrebujete program, ki pravilno preračunava barve iz enega barvnega prostora v drugega na osnovi ICC opisov. BEST je kupilo podjetje EFI, ki ima dve inačici programa - eXpress in Fiery XF. eXpress je aplikacija, ki teče na enem računalniku in je namenjen manj zahtevnim uporabnikom. Fiery XF je razširljiv program in omogoča vse, kar se pričakuje od RIPa za tiskalnike. Pri EFIju niso ostali le na funkcijah, ki so pomembne za izdelavo ICC opisa, saj uporabljajo ta program za tiskanje na vse tiskalnike v svojem prodajnem programu - VUTEk, Matan, Jetrion, Cretaprint in Reggiani.
Za preiskusne odtise svetujemo EPSON tiskalnike. Zaradi piezo glave imajo barvno stabilen izpis, kar je za preiskusne odtise ključnega pomena. Za različne namene barvnega preiskušanja svetujemo različne tiskalnike:
4-barvni tiskalniki so primerni za izdelavo preiskusnih odtisov za CMYK ofset tisk.
10-barvni tiskalniki so primerni za tiste, ki bi želeli barvno pravilno izpisovatu tudi neprocesne barve (Pantone, HKS, Toyo, ...). Poleg standardnih temnih in svetlih (C, Lc, M, Lm, Y, Lk, LLk, K-Photo, K-Mat) imajo tudi oranžno in zeleno, ki pripomorejo k večjem barvnem obsegu.
Epson ima tudi 10-barvno inačico z vijolično barvo ( C, Lc, M, Lm, Y, Lk, K-Photo, K-Mat, OR, G, V) s katero je barvni obseg še večji. V tej konfiguraciji je možno točno simulirati kar 99% barv barvnega kataloga Pantone Coated. Tega svetujemo za izdelavo zahtevnih preiskusnih odtisov za tisk embalaže ali za flekso tisk.
Papir za preiskusne odtise
Papir za izdelavo preiskusnih odtisov mora zadostiti nekaterim tehničnim zahtevam:
velikost barvnega obsega - kombinacija papirja in tiskalnika mora imeti večji barvni obseg od načina tiska, ki ga simuliramo. Tako je lahko za CMYK ofset tisk na nepremazni material dober že boljši ink-jet mat papir, za flekso tisk s Pantone barvami pa potrebujemo vrhunsko folijo.
ponovljivost izdelave papirja - papir za preiskusne odtise je nekoliko dražji od primerljivega papirja za izpis fotografij ali celo plakatov, saj je pri izdelavi potrebna bistveno večja kontrola ponovljivost.
ICC opise
Za izpisovanje sta potrebna najmanj dva ICC opisa
ICC za opis tiska - ti pridejo s programom ali se jih brezplačno naloži z ene od strani, ki se ukvarjajo s standardizacijo tiska (ECI za ofset tisk na pole in rotacijo, IFRA za časopisno rotacijo)
ICC opis za tiskalnik - za vsako kombinacijo tiskalnika in papirja je potrebno imeti dober ICC opis. Tukaj sta dve možnosti:
uporabite ICC opis, ki je priložen programu (generični ICC) za izdelavo preiskusnih odtisov
naredite ICC opis (ali ga naredimo mi za vas) za vaš tiskalnik. Seveda je ta bistveno bolj točen kot generični ICC opis.
Kdaj je barvni izpis tudi preiskusni odtis po ISO standardu?
Dogaja se, da nekdo odnese isto datoteko v nekaj tiskarn in repro studijev ter od njih dobi barvno različne izpise, vsi pa naj bi bili preskusni odtisi. Komu sedaj zaupati? Pri takih dilemah nam na pomoč priskoči standardizacija - in tudi za izdelavo preiskusnih odtisov je na voljo standard - ISO 12647-7.
Kako iz barvnega izpisa naredimo preiskusni odtis po ISO standardu?
1. Parametri barvnega nadzora v podpisu
Tako v programu EFI eXpress kot v Fiery XF se lahko nastavi izpis podpisa (Job Ticket), iz katerega je razvidno, kateri ICC opis je bil uporabljen za simulacijo. Samo tako smo lahko sigurni, da so izpisane barve res prave za določen način tiska.
2. Fogra klin in meritev tega klina
Fogrin klin je priložen zadnjim verzijam EFI programov. Meritev tega klina je pomembna tako za tistega, ki naredi preiskusni odtis, kot za tistega, ki ga prejme. Pri tiskanju preiskusnega odtisa lahko pride do odstopanj, ki niso takoj vidna na oko - zamašene šobe, slaba (pretečena) barva, tisk na napačen papir, tisk z napačnimi parametri, itn. Le meritev klina in izpis rezultata meritve (direktno na preiskusni odtis ali na nalepko, ki se nalepi na preiskusni odtis) lahko zagotovi, da je barvni odtis res preiskusni odtis po ISO standardu.
3. GATF nalepka
GATF nalepka ni nujna, je pa hitri pokazatelj, ali je svetloba, pod katero gledamo preiskusni odtis, ustrezna. Napake uporabe neustrezne svetlobe se kažejo na dva načina:
če gledamo samo preiskusni odtis: večina novejših tiskalnikov uporablja pigmentne barve, ki imajo na neustrezni svetlobi močan barvni premik (npr. pod neonskimi lučmi je izpis ponavadi močno magenten)
če primerjamo ofset odtis s preiskusnim odtisom: ker gre za različne barve (ofset barva : ink-jet barva) s čisto drugačno kemično zgradbo so izpisi neprimerljivi zaradi metamerizma.
4. Preiskusni odtis lahko tudi certificirate
Fogra ima v svojem programu tudi merjenje preiskusnega odtisa in v primeru, da ta ustreza ISO standardu ISO 12647-7 izda tudi ustrezno potrdilo, s katerim lahko dokazujete ustreznost vašega preiskusnega odtisa.
Vezani artikliNOVOBrezplačna dostava!EFI Fiery eXpress 4.6 SmallPodpira tiskalnike do velikosti izpisa A2 (18)Cena z DDV: 732,00 €ZalogaVečBrezplačna dostava!EFI Fiery XF ProofingVerzija 6.3, vključena je enoletna pogodba (SMSA), licenca vsebuje: Fiery XF Server, Client (poljubno število), Color Verifier Option, Spot Color Option, 1 Printer Option M-XXLCena z DDV: 3.104,90 €ZalogaVeč-15%Brezplačna dostava!Epson SureColor SC-P7000 VVelikoformatni ink-jet tiskalnik s pigmentnimi črnili, širina izpisa do 61 cm, 10 barv, velik barvni obseg, odlična izbira za preiskusne odtiseStara cena z DDV: 3.653,90 €Akcijska cena z DDV: 3.105,82 €ZalogaVečTAVIJA PM200, papir za preskusne odtise, 43,2 cm x 30 mPapir, polsijajna površina papirja, 200 g/m2, FOGRA certificiran, primeren za preskusne odtise po FOGRA 51, 3 jedroCena z DDV: 76,01 €ZalogaVeč

References: ICC 
 ICC 
 ICC 

ICC 
 ICC 

ICC 

ICC 
 ICC 
 ICC 
 ICC 
 ICC 
 ICC